Košcielnis (ežeras)

Košcielnis, Bažnyčios ežeras (lenk. Jezioro Kościelne) – ežeras šiaurės rytų Lenkijoje, Palenkės vaivadijoje, Suvalkų apskrityje ir Prieraslio valsčiuje. Šalia ežero yra Prieraslio kaimas. Ežero pavadinimas kilęs nuo šalia ežero esančios Prieraslio bažnyčios. Ežero vanduo drumzlinas, apaugęs meldais, į ežerą įteka daug mažų upelių, kuriuose užtvankas stato bebrai. Ežeras yra 194,4 m virš jūros lygio.